ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2585/99

υποβολή: Hiltrud Breyer (Verts/ALE) προς την Επιτροπή

(11 Ιανουαρίου 2000)

Θέμα: Στοιχεία σχετικά με την πυρηνική ρύπανση των θαλασσών

1. Που και σε ποια πλαίσια δημοσιεύει η Επιτροπή τα στοιχεία που συγκεντρώνει σχετικά με αυτό το πρόβλημα;

2. Τηρούνται οι αξιώσεις της οδηγίας γύρω από την ενημέρωση σε περιβαλλοντικά θέματα;

3. Μπορεί η ερωτώσα να λάβει την προαναφερθείσα ενημέρωση;

4. Τι συμβαίνει με την αξιοποίηση στοιχείων ανεξάρτητων φορέων (π.χ. του Πανεπιστημίου της Ουαλίας ή άλλων Πανεπιστημίων), και τι συμπεράσματα εξάγει η Επιτροπή από αυτά;

Απάντηση της Κ. Wallstrm Εξ ονόματος της Επιτροπής

(15 Φεβρουαρίου 2000)

Η Επιτροπή δημοσιεύει κατά περιοδικό τρόπο στοιχεία σχετικά με τη ραδιενέργεια του περιβάλλοντος και με τα ραδιενεργά απόβλητα των πυρηνικών σταθμών και των εγκαταστάσεων επανεπεξεργασίας ραδιενεργών καυσίμων στην Κοινότητα. Τα εν λόγω στοιχεία βασίζονται σε πληροφορίες περί του επιπέδου της περιβαλλοντικής ραδιενέργειας που διαβιβάζονται στην Επιτροπή κατέφαρμογή του άρθρου 36 της Συνθήκης Ευρατόμ και βάσει των δεδομένων που διαβιβάζονται σε αυτήν δυνάμει του άρθρου 8α της Σύστασης της Επιτροπής 19/4/Ευρατόμ, της 7 Δεκεμβρίου 1990, περί της εφαρμογής του άρθρου 37 της Συνθήκης Ευρατόμ(1). Η εν λόγω σύσταση τροποποιήθηκε πρόσφατα με τη Σύσταση της Επιτροπής 1999/829/Ευρατόμ(2).

Η Επιτροπή επιδιώκει έτσι και πάντα να προσφέρει πλήρη πρόσβαση στα στοιχεία που έχει αναφορικά με τη ραδιενέργεια του περιβάλλοντος, σε συμφωνία με την οδηγία του Συμβουλίου 90/313/ΕΟΚ της 7 Ιουνίου 1990 για την ελεύθερη πρόσβαση στην πληροφορία για το περιβάλλον(3).

Η Επιτροπή εκτελεί ακόμη ειδικές αξιολογήσεις και εκτιμήσεις στις οποίες περιλαμβάνονται η εξέταση πληροφοριών λαμβανομένων από άλλες πηγές, όπως η Marna series για τη ραδιενέργεια στα νερά της Βόρειας Ευρώπης (βλ. και την απάντηση στη γραπτή ερώτηση του αξιοτίμου μέλους Ρ-2524/99(4)), της Βαλτικής και της Μεσογείου.

Όλα τα προαναφερόμενα έγγραφα βρίσκονται στη διάθεση των ενδιαφερομένων στην Επιτροπή(5).

Κατά την αξιολόγηση των μελετών της Marna series, η Επιτροπή λαμβάνειπόψη ευρύ φάσμα σχετικών πληροφοριών και δεδομένων από πολλούς ανεξάρτητους φορείς εμπειρογνωμόνων και ατόμων.

(1) ΕΕ L 6 της 9.1.1991.

(2) ΕΕ L 324 της 16.12.1999.

(3) ΕΕ L 158 της 23.6.1990.

(4) ΕΕ C 280 E της 3.10.2000, σελ. 63.

(5) Radiation protection1110 in preparation, Radiation protection 104 (ISBN 92-828-6098-1), Radiation protection 94 (ISBN 92-828-2140-4), Radiation protection 69, Radiation protection 47 (ISBN 92-826-1113-2).
ΓΡΑΠΤΗ ΕΡΩΤΗΣΗ E-2644/99

υποβολή: Carlos Ripoll y Martnez de Bedoya (PPE-DE) προς την Επιτροπή

(12 Ιανουαρίου 2000)

Θέμα: Πρόγραμμα URBAN

Το πρόγραμμα URBAN δεν προβλέπει την επιδότηση ειδικών προγραμμάτων για το στεγαστικό πρόβλημα που αποτελεί μια από τις πρώτες κοινωνικές ανάγκες.

Υπάρχει άραγε η δυνατότητα να θεσπισθεί, στο πλαίσιο του νέου προγράμματος URBAN, επιδότηση προγραμμάτων ειδικών για το στεγαστικό πρόβλημα; Ποιες άλλες εναλλακτικές λύσεις μπορούν να δοθούν σ’ αυτό το κοινωνικό πρόβλημα της στέγασης;

Απάντηση του κ. Barnier εξ ονόματος της Επιτροπής

(2 Μαρτίου 2000)

Η στέγαση δεν είναι επιλέξιμη για τα Διαρθρωτικά Ταμεία. Τα ειδικά προγράμματα στέγασης δεν μπορούν, επομένως, να ληφθούνπόψη βάσει της κοινοτικής πρωτοβουλίας URBAN που χρηματοδοτείται δυνάμει των εν λόγω Ταμείων.

Εντούτοις, η Επιτροπή, στην ανακοίνωσή της της 13ης Οκτωβρίου 1999 για τον καθορισμό των προγραμμάτων προσανατολισμού της νέας κοινοτικής πρωτοβουλίας URBAN(1), και, ιδιαίτερα, στο παράρτημα Ι, αναγνωρίζει ότι το θέμα της στέγασης μπορεί να αντιπροσωπεύει, σε ορισμένες περιπτώσεις, σημαντικό στοιχείο συνολικής αστικής προβληματικής για την κοινωνική συνοχή. Αναφέρει ότι τα έγγραφα προγραμματισμού θα πρέπει να αποδεικνύουν ότι το θέμα της στέγασης λαμβάνεται οπωσδήποτεπόψη, εφόσον αντιπροσωπεύει σημαντική διάσταση της αναδιάρθρωσης της περιοχής. Ωστόσο, οι τοπικές, περιφερειακές ή εθνικές αρχές ανάλογα με τη χώρα, θα πρέπει να αναλάβουν εξ ολοκλήρου τη χρηματοδοτική επιβάρυνση χωρίς παρέμβαση των Διαρθρωτικών Ταμείων.

(1) COM(1999)477 τελικό.
ΓΡΑΠΤΗ ΕΡΩΤΗΣΗ E-2036/99

υποβολή: Glyn Ford (PSE) προς την Επιτροπή

(3 Νοεμβρίου 1999)

Θέμα: Knorr Bremse και Ευρωπαϊκή χρηματοδότηση

Η Knorr Bremse έχει ανακοινώσει ότι πολλές εκατοντάδες θέσεις εργασίας στο Kingswood, Bristol (UK) είναι πλεονάζουσες, με σκοπό τη μεταφορά της παραγωγής στα εργοστάσιά της σε Γαλλία, Ιταλία ή Γερμανία και Ουγγαρία.

Είναι σε θέση η Επιτροπή να πει κατά πόσο έχει ζητηθεί οικονομικήποστήριξη οποιουδήποτε είδους από αυτήν την εταιρία για δημιουργία θέσεων εργασίας στη Γαλλία, την Ιταλία ή τη Γερμανία, ή, μέσω των προγραμμάτων TACIS και PHARE στην Ουγγαρία;

Συμπληρωματική απάντηση του κου Barnier εξ ονόματος της Επιτροπής

(3 Μαΐου 2000)

Με βάση πληροφορίες που έχει διαβιβάσει η αντιπροσωπεία του Ευρωπαϊκού Κοινωνικού Ταμείου στη Γαλλία, τοποκατάστημα Knorr Dahl Freinage που είναι εγκατεστημένο στη Lisieux (Νότια Νορμανδία) έλαβε κατά τα έτη 1997 και 1998 βάσει του στόχου 4 ενίσχυση για την κατάρτιση (βελτίωση των επαγγελματικών προσόντων σε διάφορους τομείς) ανερχόμενη σε 909.000 FF. Δεν πρόκειται για ενίσχυση δημιουργίας θέσεων απασχόλησης, όπως αναφέρεται στην ερώτηση του Αξιότιμου Μέλους του Κοινοβουλίου.

Στη Γερμανία, ποσό 533.000 DM καταβλήθηκε στην εταιρεία Hasse & Wrede GmbH στο Βερολίνο, θυγατρική της Knorr Bremse AG, για επενδύσεις σε μηχανήματα και τεχνικό εξοπλισμό κυρίως προκειμένου να διατηρηθούν οιπάρχουσες θέσεις εργασίας στην επιχείρηση.

Καμία κοινοτική συγχρηματοδότηση δεν έχει χορηγηθεί στην Ιταλία για την εν λόγω εταιρεία.

Απ’ όσα γνωρίζει η Επιτροπή, η Knorr Bremse ποτέ δεν έχει ζητήσει ή τύχει κοινοτικής βοήθειας βάσει του προγράμματος PHARE στην Ουγγαρία, χώρα η οποία δεν είναι επιλέξιμη για το πρόγραμμα TACIS.

Τέλος, η εταιρεία Knorr Bremse δεν έχει τύχει χρηματοδότησης στο πλαίσιο των κοινοτικών πρωτοβουλιών ADAPT και EMPLOI.
ΓΡΑΠΤΗ ΕΡΩΤΗΣΗ E-2617/99

υποβολή: Chris Davies (ELDR) προς την Επιτροπή

(12 Ιανουαρίου 2000)

Θέμα: Περιβαλλοντικές επιπτώσεις από την αύξηση του αριθμού των προβάτων στη Βρετανία

Ποιά είναι η άποψη της Επιτροπής όσον αφορά την αύξηση του αριθμού των προβάτων στο ΗΒ και τις συνακόλουθες επιπτώσεις στους οικοτόπους και τη βιοποικιλότητα, από τότε που η Βρετανία έγινε μέλος της πρώην Ευρωπαϊκής Οικονομικής Κοινότητας και εντάχθηκε στην κοινή αγροτική πολιτική;

Απάντηση του κ. Fischler εξ ονόματος της Επιτροπής

(4 Φεβρουαρίου 2000)

Ο αριθμός προβάτων στο Ηνωμένο Βασίλειο παρέμεινε αρκετά σταθερός κατά τα πρώτα έτη μετά την προσχώρηση στην Κοινότητα το 1973, αλλά άρχισε να αυξάνει συνεχώς κατά τη δεκαετία του 1980 μετά την έναρξη ισχύος του καθεστώτος πρόβειου κρέατος. Κατά την εν λόγω περίοδο, οι δυνατότητες εξαγωγής αυξήθηκαν κατά πολύ λόγω ευκολότερης πρόσβασης στη γαλλική αγορά. Μεταξύ του 1980 και του 1993, ο αριθμός των προβάτων στο Ηνωμένο Βασίλειο αυξήθηκε κατά 40 %. Μετά τη μεταρρύθμιση του καθεστώτος πρόβειου κρέατος και της εισαγωγής μεμονωμένων ορίων για τους παραγωγούς το 1993, ο εν λόγω αριθμός σταθεροποιήθηκε. Ωστόσο αυξήθηκε εκ νέου κατά το 1997 και 1998 λόγω της κρίσης της σπογγώδους εγκεφαλοπάθειας βοοειδών (ΣΕΒ) και της επακόλουθης αύξησης της ζήτησης πρόβειου κρέατος. Ο αριθμός των προβάτων αναμένεται να μειωθεί κατά το 1999 και 2000.

Στο άρθρο 5δ του κανονισμού (ΕΟΚ) αριθ. 3013/89 της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος(1), προβλέπεται ένας μηχανισμός με τον οποίο στο Ηνωμένο Βασίλειο η πληρωμή άμεσων ενισχύσεων για την εκτροφή προβάτων εξαρτάται από την προστασία του περιβάλλοντος.

Οι βρετανικές αρχές ανέφεραν ότι έχουν κάνει χρήση αυτής της διάταξης προκειμένου να αποφευχθούν προβλήματαπερβολικής βόσκησης. Στο πλαίσιο της πρόσφατης μεταρρύθμισης της κοινής γεωργικής πολιτικής, η διάταξη αυτή ενισχύθηκε σημαντικά από το άρθρο 3 του κανονισμού 1259/99.

Η κοινοτική νομοθεσία για τη διατήρηση της φύσης(2) παρέχει επίσης ένα σχετικό πλαίσιο προκειμένου να διασφαλιστεί ότι τα επίπεδα εκτροφής προβάτων δεν επιφέρουν οικολογικές ζημίες σε περιοχέςψηλής αξίας στο πλαίσιο προστασίας της φύσης, συμπεριλαμβανομένων των περιοχών που προστατεύονται από το δίκτυο Natura 2000.

(1) ΕΕ L 296 της 14.10.1989.

(2) Η οδηγία 79/409/ΕΟΚ του Συμβουλίου για τη διατήρηση των άγριων πτηνών (ΕΕ L 103 της 25.4.1979) και η οδηγία 92/43/ΕΟΚ του Συμβουλίου για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206 της 22.7.1992).
ΓΡΑΠΤΗ ΕΡΩΤΗΣΗ E-2623/99

υποβολή: Olivier Dupuis (TDI) προς την Επιτροπή

(12 Ιανουαρίου 2000)

Θέμα: Εξέλιξη της κατασκευής του διευρωπαϊκού σιδηροδρομικού δικτύου Λυών-Τορίνο- Μιλάνο-Βερόνα-Βενετία-Τεργέστη

Σύμφωνα με τις προβλέψεις για την κατασκευή του διευρωπαϊκού σιδηροδρομικού δικτύου Λυών-Τεργέστης, οι εργασίες στη γραμμή θα έπρεπε να ολοκληρωθούν το 2010. Ειδικότερα η διαδρομή Τορίνο-Μιλάνο το 2006, οι διαδρομές Μιλάνο-Βερόνα και Βερόνα-Βενετία το 2008, και η διαδρομή Βενετία-Τεργέστη το 2010.

Το δίκτυο αυτό, που περιλαμβάνεται στα 14 διευρωπαϊκά δίκτυα μεταφορών που συγχρηματοδοτούνται από την νωση, αντιπροσωπεύει έναν από τους σημαντικότερους άξονες μεταφορών για τη μελλοντική ανάπτυξη των επικοινωνιών εντός της νωσης, με σκοπό να συμβάλει, μεταξύ των κρατών μελών της ΕΕ και των χωρών της Κεντρικής και Νοτιοανατολικής Ευρώπης που θα ενταχθούν στην νωση. Εξάλλου, η κατασκευή του θα συμβάλει σημαντικά στην αντιμετώπιση των σημερινών προβλημάτων που οφείλονται στην ολική μεταφορά εμπορευμάτων κυρίως των περιβαλλοντικών προβλημάτων στις περιοχές των λπεων

Η Επιτροπή δεν είναι της γνώμης ότι, έχονταςπόψη την ιδιαίτερη σημασία του σχεδίου αυτού, θα πρέπει να φροντίσει για την επιτάχυνση της κατασκευής του δικτύου κυρίως όσον αφορά τη διαδρομή Λυών-Τορίνο; Μπορεί η Επιτροπή να αναφέρει τους λόγους για τους οποίους τα ενδιαφερόμενα μέρη για την ολοκλήρωση του σχεδίου, δεν δείχνουν να βιάζονται για την πραγματοποίησή του;

Απάντησης της κας de Palacio Εξ ονόματος της Επιτροπής

(3 Μαρτίου 2000)

Η Επιτροπήποστηρίζει πάντοτε το έργο για τους σιδηροδρομικούς συρμούςψηλής ταχύτητας (TGV) και τις συνδυασμένες μεταφορές Λυών-Τεργέστης. Ηποστήριξη αυτή κατέστη απτή ιδίως μέ τις κοινοτικές επιδοτήσεις (περίπου 120 εκατομ. ΕCU) που έχουν διατεθεί από το 1993πέρ των μελετών για τα γαλλικά, ιταλικά και διεθνή τμήματα του Ευρωπαϊκού Ομίλου Οικονομικού Ενδιαφέροντος (GEIE) Alpetunnel.

Το ήμισυ της προσφερθείσας οικονομικής ενίσχυσης προέρχεται από τον ευρωπαϊκό προϋπολογισμό εστιάστηκε στο διεθνές τμήμα, συμπεριλαμβανομένων των γεωτεχνικών μελετών για τη βασική διαμεθοριακή σήραγγα και τις θεμελιώδεις μελέτες διαλειτουργικότητας μεταξύ του γαλλικού και του ιταλικού δικτύου.

Κατά την γαλλο-ιταλική συνάντηση κορυφής του 1999 στην Nmes, οι επικεφαλείς κρατών των κυβερνήσεωνπογράμμισαν ότι οι μελέτες του GEIE πρέπει να ολοκληρωθούν εντός του προβλεπόμενου χρονοδιαγράμματος κατά το 2000. Βάσει των μελετών αυτών προβλέπεται να ληφθεί πολιτική απόφαση σχετικά με τις επόμενες φάσεις τηςλοποίησης του έργου (συμπεριλαμβανομένης της βασικής σήραγγας).

Κρίνεται σκόπιμο να σημειωθεί ότι για το τμήμα Τορίνο- Τεργέστη, όπου προβλέπεται η κατασκευή 460 χιλιομέτρων νέας γραμμής, οι προπαρασκευαστικές εργασίες έχουν ήδη αρχίσει στους κόμβους. Για το τμήμα Τορίνο-Μιλάνο και Πάντοβα-Μέστρε η κατασκευή αναμένεται να αρχίσει το 2000 και τα αντίστοιχα τμήματα να τεθούν σε επιχειρησιακή λειτουργία το 2006.

Η Επιτροπή αποδίδει την μεγαλύτερη δυνατή σημασία στην επίτευξη πολιτικής συμφωνίας βάσει των ήδη πραγματοποιηθεισών μελετών, που θα επέτρεπε την κατασκευή διεθνούς σύνδεσης εντός του προβλεπόμενου χρονοδιαγράμματος.
ΓΡΑΠΤΗ ΕΡΩΤΗΣΗ E-2762/99

υποβολή: Lucio Manisco (GUE/NGL) προς την Επιτροπή

(18 Ιανουαρίου 2000)

Θέμα: Τελεσίγραφο της Ρωσικής Ομοσπονδίας προς την πόλη του Γκρόζνι

Το ωμό τελεσίγραφο των στρατιωτικών και πολιτικών αρχών της Ρωσικής Ομοσπονδίας στους 50000 κατοίκους και τους πυρήνες της αντίστασης στο Γκρόζνι προκάλεσε τον αποτροπιασμό όλου του κόσμου, μόνον όμως λεκτικές καταδίκες, ανησυχίες, προειδοποιήσεις και τη μελέτη ενδεχομένως αντιμέτρων εκ μέρους της Προεδρίας, του Ύπατου Εκπροσώπου για την ΚΕΠΠΑ και της Επιτροπής.

Οι διορθώσεις στους όρους του τελεσιγράφου που ανακοινώθηκαν στις 7 τρέχοντος μηνός από τις ρωσικές αρχές δεν αλλοιώνουν την απειλή εξόντωσης δεκάδων χιλιάδων αμάχων, η εκκένωση των οποίων είναι εντελώς αδύνατη κάτω από βομβαρδισμούς.

Δεν θεωρεί η Επιτροπή ότι θα έπρεπε να περάσει από τα λόγια στις πράξεις αναστέλλοντας προσωρινά αλλά άμεσα όλες τις συμφωνίες εταιρικής σχέσης και συνεργασίας με τη Μόσχα, καθώς και κάθε μορφή άμεσης και έμμεσης βοήθειας προς τη Ρωσική Ομοσπονδία;

Απάντηση του κ. Patten εξ ονόματος της Επιτροπής

(25 Φεβρουαρίου 2000)

Υπό το φως της κατάστασης στην Τσετσενία και της δήλωσης του Ευρωπαϊκού Συμβουλίου του Ελσίνκι τον παρελθόντα Σεπτέμβριο, το Συμβούλιο Γενικών Υποθέσεων της 24/25 Ιανουαρίου 2000 εξέδωσε συμπεράσματα σχετικά με συγκεκριμένα μέτρα παρακολούθησης.

Τα μέτρα αυτά περιλαμβάνουν την αυστηρή εφαρμογή των εμπορικών διατάξεων σε περιπτώσεις όπου η Ρωσία παραβίασε τη συμφωνία εταιρικής σχέσης και συνεργασίας ή σχετικές τομεακές συμφωνίες. Στο πλαίσιο αυτό, η Επιτροπή, στις 26 Ιανουαρίου 2000,πέβαλε πρόταση στο Συμβούλιο όσον αφορά μείωση κατά 20 % των ποσοστώσεων εισαγωγής ορισμένων ρωσικών προϊόντων σιδήρου και χάλυβα.

Επιπλέον, ανεστάλη η προπαρασκευή του ενδεικτικού προγράμματος Tacis 2000-2003 για τη Ρωσία. Στο μεταξύ, προχωρούν οι εργασίες για να προσδιοριστούν πιθανές συνιστώσες βασικού προγράμματος που θα καλύπτει την προαγωγή των δημοκρατικών αρχών και του κράτους δικαίου, σύμφωνα με τα συμπεράσματα του Συμβουλίου. Η Επιτροπή θα επανεξετάζει την κατάσταση κατά τους προσεχείς μήνες προκειμένου να εκτιμηθεί εάν ο προγραμματισμός του Tacis 2000 θα πρέπει να συνεχιστεί πέραν του βασικού αυτού προγράμματος.

Όσον αφορά την ανθρωπιστική βοήθεια, η Επιτροπή, το 1999, ανέλαβε ήδηποχρέωση ύψους 2,4 εκατ. για δράσεις στην περιοχή του βορείου Καυκάσου. Η παράδοση της εν λόγω βοήθειας πραγματοποιείται μέσω διεθνών ανθρωπιστικών οργανώσεων επιτόπου. Τον Ιανουάριο του 2000, η Επιτροπή δέσμευσε άλλα 5 εκατ. για τον βόρειο Καύκασο, εκ των οποίων 1,32 εκατ. έχουν ήδη χορηγηθεί σε επιπλέον έργα παροχής βοήθειας. Για την ταχεία και αποτελεσματική εκταμίευση τωνπόλοιπων κεφαλαίων, χρειάζεται συνεργασία με τις ρωσικές αρχές για τη βελτίωση των συνθηκών ασφαλείας ώστε να μπορέσουν οι ανθρωπιστικές οργανώσεις να προβούν στην κατάλληλη διανομή και παρακολούθηση της ανθρωπιστικής βοήθειας. Στο πλαίσιο αυτό, η πρόσφατη επίσκεψη στην περιοχή του μέλους της Επιτροπής,πεύθυνου για την ανθρωπιστική βοήθεια, αποτέλεσε πολύτιμη ευκαιρία για να συζητηθούν οι ανάγκες που εξέφρασαν οι διεθνείς ανθρωπιστικές οργανώσεις απευθείας με τις αρμόδιες αρχές.
ΓΡΑΠΤΗ ΕΡΩΤΗΣΗ E-2673/99

υποβολή: Mark Watts (PSE) προς την Επιτροπή

(12 Ιανουαρίου 2000)

Θέμα: Εισαγωγή όνων από τις Χώρες της Κεντρικής και Ανατολικής Ευρώπης (ΧΚΑΕ) στην ΕΕ προς σφαγή

Πόσοι ζωντανοί όνοι εισήχθησαν στην ΕΕ προς σφαγή από χώρες της Κεντρικής και Ανατολικής Ευρώπης, (α) το 1997 και (β) το 1998;

Απάντηση του κ. Fischler εξ ονόματος της Επιτροπής

(27 Ιανουαρίου 2000)

Στα τελωνειακά στατιστικά στοιχεία δεν περιλαμβάνεται ο σκοπός για τον οποίο εισάγονται οι όνοι στην Κοινότητα. Ο συνολικός αριθμός αυτών των ζώων τα οποία εισήχθησαν από τις χώρες της κεντρικής και ανατολικής Ευρώπης κατά το 1997 και 1998 είναι αντίστοιχα 4.715 και 7.467. Περισσότερο από 90 % των ζώων αυτών ήταν ρουμανικής καταγωγής και εισήχθησαν στην Ιταλία.
ΓΡΑΠΤΗ ΕΡΩΤΗΣΗ E-2250/99

υποβολή: Jorge Hernndez Mollar (PPE-DE) προς την Επιτροπή

(1 Δεκεμβρίου 1999)

Θέμα: Καθυστερήσεις των αεροπορικών δρομολογίων

Με ασυνήθιστη συχνότητα και ενίοτε με σκανδαλώδη τρόπο, διαπιστώνονται καθυστερήσεις στις ώρες αναχώρησης και, κατά συνέπεια, αφίξεως των αεροπλάνων εταιριών που έχουν την έδρα τους στην Ευρωπαϊκή Ένωση.

Κάθε φορά οι καθυστερήσεις αυτές επηρεάζουν αρνητικά τόσο την οικονομία, όσο και την κοινωνική και οικογενειακή ζωή. Μπορεί να αναφέρει η Επιτροπή ποιές είναι οι πραγματικές αιτίες των εν λόγω καθυστερήσεων και, ενδεχομένως, τί μέτρα σκέπτεται να λάβει, ούτως ώστε να ομαλοποιηθούν οι αεροπορικές συγκοινωνίες μιάς δια παντός;

Απάντηση της κας de Palacio εξ ονόματος της Επιτροπής

(24 Ιανουαρίου 2000)

Η Επιτροπή συμφωνεί ότι η κατάσταση των καθυστερήσεων στις αεροπορικές συγκοινωνίες και της συμφόρησης του εναέριου χώρου έχει φτάσει στο απροχώρητο και απαιτείται η ταχεία λήψη δραστικών μέτρων.

Για το λόγο αυτό, η Επιτροπή εξέδωσε την 1η Δεκεμβρίου 1999 ανακοίνωση(1) για τη δημιουργία του ενιαίου ευρωπαϊκού ουρανού, που αναλύει τα αίτια αυτής της κατάστασης και συνιστά την ανάληψη ορισμένων δράσεων τόσο εκ μέρους των κρατών μελών όσο και της Κοινότητας. Το εν λόγω έγγραφο δίνει απαντήσεις στις ερωτήσεις του Αξιότιμου Μέλους.

Επιπλέον, η Επιτροπή προβλέπει να εξετάσει σε βάθος τις επιπτώσεις που έχουν οι καθυστερήσεις στο μετακινούμενο κοινό με την ευκαιρία ευρείας διαβούλευσης, που θα λάβει χώρα προσεχώς, για το ζήτημα της προστασίας των επιβατών των αεροπορικών γραμμών.

(1) COM(1999)614 τελικό.
ΓΡΑΠΤΗ ΕΡΩΤΗΣΗ E-2776/99

υποβολή: Alexandros Alavanos (GUE/NGL) προς την Επιτροπή

(18 Ιανουαρίου 2000)

Θέμα: Χρηματοδότηση Σχολής Τουριστικών Συνοδών

Στην Ελλάδα δεν λειτουργεί καμία σχολή τουριστικών συνοδών και οι γνώσεις που κατέχουν οι εργαζόμενοι σήμερα ως τουριστικοί συνοδοί βασίζονται στην εμπειρία τους και σε ενδοεπιχειρησιακά σεμινάρια.

Ερωτάται η Επιτροπή

1. Αν θα μπορούσε να συγχρηματοδοτήσει την ίδρυση σχολής τουριστικών συνοδών μετά το Λύκειο;

2. Ποια ενδοεπιχειρησιακά σεμινάρια τουριστικών συνοδών στην Ελλάδα χρηματοδοτήθηκαν από την Ευρωπαϊκή Ένωση τα έτη από το 1996 έως το 1999 και με τι ποσά;

3. Μπορεί να με ενημερώσει για τον αριθμό των καταρτιζόμενων σ' αυτά τα σεμινάρια;

4. Δεδομένου ότιπάρχουν καταγγελίες ότι ορισμένοι από τους συμμετέχοντες στα εν λόγω σεμινάρια δεν δύναται να ασκήσουν αργότερα το επάγγελμα του τουριστικού συνοδού γιατί το απαγορεύει το επάγγελμα που ήδη ασκούν π.χ. είναι δημόσιοιπάλληλοι, μπορεί να μας βεβαιώσει ότι δεν συμμετείχαν τέτοια άτομα στα σεμινάρια τα έτη από 1996 έως 1999;

Συμπληρωματική απάντηση της κας Διαμαντοπούλου εξ ονόματος της Επιτροπής

(21 Μαρτίου 2000)

Η Ευρωπαϊκή Επιτροπή δεν έχει λάβει έως σήμερα αίτηση συγχρηματοδότησης για την ίδρυση σχολής τουριστικών συνοδών βάσει του κοινοτικού πλαισίου στήριξης για την Ελλάδα για την περίοδο προγραμματισμού 1994-1999. Υπενθυμίζουμε επίσης ότι η επιλογή και η πρόταση των προς συγχρηματοδότηση σχεδίων εμπίπτουν στην αρμοδιότητα του κράτους μέλους.

Βάσει του λειτουργικού προγράμματος «Τουρισμός και Πολιτισμός» του 2ου κοινοτικού πλαισίου στήριξης(ΚΠΣ) για την Ελλάδα το Ευρωπαϊκό Κοινωνικό Ταμείο (ΚΤΕ) συγχρηματοδότησε την κατάρτιση 5,500 περίπου ατόμων σε 480 σεμινάρια κατάρτισης συνολικού κόστους 7.2 M.

Τα σεμινάρια αυτά, που διοργανώθηκαν από εγκεκριμένα κέντρα κατάρτισης, κάλυψαν ένα φάσμα θεμάτων σχετικά με τη διαχείριση και τη λειτουργία των τουριστικών εγκαταστάσεων με ψυχαγωγικές, αθλητικές και πολιτιστικές δραστηριότητες.

Σύμφωνα με τις πληροφορίες που έδωσαν οι ελληνικές αρχές ομάδες-στόχοι των σεμιναρίων ήταν οι άνεργοι και οι ήδη απασχολούμενοι στον τομέα του τουρισμού που απειλούνται από την ανεργία.
ΓΡΑΠΤΗ ΕΡΩΤΗΣΗ E-1787/99

υποβολή: Phillip Whitehead (PSE) προς την Επιτροπή

(11 Οκτωβρίου 1999)

Θέμα: Κανονισμός της ΕΕ σχετικά με την εναρμόνιση τεχνικών κανόνων στον τομέα της πολιτικής αεροπορίας

Υπό το πρίσμα της μη εφαρμογής εκ μέρους ορισμένων κρατών μελών του κοινού κανόνα της Κοινής Αρχής Πολιτικής Αεροπορίας, ο οποίος επιτρέπει στους κατόχους άδειας χειριστή αεροσκάφους αεροπορικών μεταφορών να εξακολουθούν να πετάνε έως την ηλικία των 65 ετών, δεν θεωρεί η Επιτροπή ότι στο πνεύμα της αρχής της ελεύθερης κυκλοφορίας των προσώπων αυτός ο κανόνας θα πρέπει ναιοθετηθεί ως μέρος του κανονισμού (ΕΟΚ) 3922/91(1) ο οποίος αποσκοπεί στην εναρμόνιση κανόνων στην πολιτική αεροπορία;

Θα μπορούσε επίσης η Επιτροπή να αναφέρει σε γενικές γραμμές την πορεία των συνομιλιών σχετικά με την προτεινόμενη δημιουργία μιας Ευρωπαϊκής Αρχής για την Εναέρια Ασφάλεια που θα αντικαταστήσει την Κοινή Αρχή Πολιτικής Αεροπορίας, και πότε ενδεχομένως θα αρχίσει να λειτουργεί επίσημα αυτός ο φορέας;

(1) ΕΕ L 373 της 31.12.1991, σελ. 4.

Απάντηση της κας de Palacio Εξ ονόματος της Επιτροπής

(14 Φεβρουαρίου 2000)

Σε ό, τι αφορά την εφαρμογή των συστάσεων των Κοινών αρχών πολιτικής αεροπορίας σχετικά με το όριο ηλικίας των πιλότων ως κοινού κανόνα, η Επιτροπή μπορεί να γνωρίσει στο αξιότιμο μέλος ότι εργάζεται επί του παρόντος σε μια πρόταση εναρμονισμένων προτύπων και απαιτήσεων αναφορικά με τις άδειες των πληρωμάτων που εργάζονται στην Κοινότητα.

Ωστόσο, η Επιτροπή δεν είναι τώρα σε θέση να προσδιορίσει αν η πρόταση αυτή θα θεσπιστεί και αν ναι κατά πόσο θα αποτελέσει μέρος του κανονισμού του Συμβουλίου (ΕΟΚ) 3922/91, της 16 Δεκεμβρίου 1991, σχετικά με την εναρμόνιση των τεχνικών απαιτήσεων και των διοικητικών διαδικασιών στον τομέα της πολιτικής αεροπορίας(1) ή θα παρουσιαστεί ως αναξάρτητη πρόταση.

To Συμβούλιο έδωσε εντολή στην Επιτροπή, στις 16 Ιουλίου 1998, να ξεκινήσει τις διαπραγματεύσεις για τη σύσταση των Ευρωπαϊκών Αρχών Ασφαλείας Πτήσεων της πολιτικής αεροπορίας. Ενώ η Επιτροπή εκπόνησε ένα σχέδιο Σύμβασης που ικανοποιεί όλα τα δεδομένα της εντολής, προέκυψε το γεγονός ότι ένας τέτοιος οργανισμός μεπερεθνικές εξουσίες είναι δύσκολο να εκτελέσει τον ρόλο του, κυρίως λόγω συνταγματικών κωλυμάτων.

(1) ΕΕ L 373 της 31.12.1991.
ΓΡΑΠΤΗ ΕΡΩΤΗΣΗ E-2830/99

υποβολή: Nicholas Clegg (ELDR) προς την Επιτροπή

(18 Ιανουαρίου 2000)

Θέμα: Ετήσια ανασκόπηση της εφαρμογής της αρχής της επικουρικότητας

Θα μπορούσε η Επιτροπή, ως θεματοφύλακας των συνθηκών, να παράσχει πλήρη κατάσταση των κοινοτικών μέτρων που ήρθησαν ή απεσύρθησαν συνεπεία της ετήσιας ανασκόπησης της Επιτροπής για τον έλεγχο της εφαρμογής της αρχής της επικουρικότητας; Θα μπορούσε η Επιτροπή να καταδείξει τον τρόπο με τον οποίο σκοπεύει να βελτιώσει περαιτέρω κατά την εκτέλεση του έργου της την εφαρμογή της αρχής της επικουρικότητας;

Απάντηση του κ. Prodi εξ ονόματος της Επιτροπής

(22 Φεβρουαρίου 2000)

Όπως αναφέρεται στην ετήσια έκθεση της Επιτροπής προς το Ευρωπαϊκό Συμβούλιο με τίτλο «Βελτίωση της νομοθεσίας»(1), η Επιτροπή αποσύρει κάθε έτος τις προτάσεις που έχουν περιπέσει σε αχρηστία, και για λόγους επικουρικότητας (το 1999, απέσυρε 90 προτάσεις). Προτείνει την απλούστευση ορισμένωνφιστάμενων κοινοτικών ρυθμίσεων, κατά μεγάλο μέρος σε εφαρμογή της αρχής της αναλογικότητας. Από το Ευρωπαϊκό Συμβούλιο του Εδιμβούργου το 1992 και μετά, η Επιτροπήπέβαλε κάπου 60 προτάσεις απλούστευσης, εκ των οποίων 30 εγκρίθηκαν από το νομοθέτη.

Επίσης, η Επιτροπή προσπαθεί να βελτιώσει την εφαρμογή των αρχών της επικουρικότητας και αναλογικότητας με την αυστηρή τήρηση των διατάξεων του πρωτοκόλλου που είναι προσαρτημένο στη συνθήκη ΕΚ, και συγκεκριμένα: προτείνει παρέμβαση μόνο όπου αυτό κρίνεται αναγκαίο ή αποτελεσματικότερο σε σχέση με μια ενέργεια των κρατών μελών" προσφεύγει σε εναλλακτικά της νομοθεσίας μέσα και δίνει χώρο στην αυτορρύθμιση, για παράδειγμα στους τομείς του κοινωνικού πρωτοκόλλου" προτείνει μέτρα που παρέχουν ένα όσο το δυνατόν μεγαλύτερο περιθώριο λήψης αποφάσεων στο εθνικό επίπεδο" επιλέγει ένα όσο το δυνατόν απλούστερο τύπο δράσης" αναθεωρεί το σύστημά της για την αξιολόγηση των συνεπειών των προτάσεων και ενισχύει την ανάλυση του κόστους και των οφελών των πρωτοβουλιών της" προβαίνει σε καλύτερες προηγούμενες διαβουλεύσεις με όλα τα ενδιαφερόμενα μέρη.

(1) «Βελτίωση της νομοθεσίας 1996» CSF(96) 7, «Βελτίωση της νομοθεσίας 1997» COM(97)626 τελικό και «Βελτίωση της νομοθεσίας 1998», COM(98)715 τελικό και COM(1999)526 τελικό.